Държавен вестник, бр. 9, 2011 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  9
(5) Централната избирателна комисия из­
вършва проверка на заявлението и приложени­
те към него документи. При установяване на 
непълноти Централната избирателна комисия 
дава незабавно указания за отстраняването им 
в срок до три дни, но не по-късно от крайния 
срок за регистрация.
(6) В случай че указанията по ал. 5 не са 
изпълнени в срок, Централната избирателна 
комисия отказва регистрация.
(7) Отказът за регистрация може да се об­
жалва пред Върховния административен съд 
по реда на чл. 26, ал. 8.
Промени в състава на коалиция от партии
Чл. 85. (1) Промени в състава на коалиция 
от партии, настъпили след регистрацията є в 
Централната избирателна комисия, се извър­
шват след подаване на заявление и предста­
вяне на решение за промени, което трябва 
да отговаря на условията за образуване на 
коалицията от партии не по-късно от 50 дни 
преди изборния ден.
(2) В случай че в коалицията от партии се 
включват нови партии, те представят не по-късно 
от 50 дни преди изборния ден документите по 
чл. 84, ал. 4, т. 1.
(3) В случай че една или повече партии 
напуснат коалицията от партии, регистрацията 
є се запазва, ако в нея са останали най-малко 
две партии. 
(4) Промените, настъпили в състава на коа­
лиция от партии, се отбелязват в регистъра на 
Централната избирателна комисия след пода­
ване на заявление от лицето, представляващо 
партията, или от представляващите коалицията 
от партии лица не по-късно от 32 дни преди 
изборния ден.
(5) Централната избирателна комисия за­
личава от наименованието на коалицията от 
партии не по-късно от 32 дни преди изборния 
ден партиите, които са напуснали състава є.
Условия за участие
Чл. 86. (1) Партия, включена в състава на 
коалиция от партии, не може да участва са­
мостоятелно на изборите. 
(2) Партия, включена в състава на коали­
ция от партии, която след регистрацията на 
коалицията от партии, но не по-късно от 32 
дни преди изборния ден, напусне състава є, 
може да участва на изборите самостоятелно с 
регистрацията си по чл. 82.
Списъци след регистрацията
Чл. 87. Централната избирателна комисия 
изпраща на районните избирателни комисии 
списък на регистрираните партии и коалиции 
от партии незабавно след приключване на ре­
гистрацията на коалициите от партии, както и 
информация за извършените промени в състава 
и наименованието на коалициите от партии по 
реда на чл. 85, ал. 4 и 5.
Раздел ІV
Регистрация на партиите и коалициите от 
партии при избори за общински съветници 
и кметове 
Участие в изборите
Чл. 88. (1) В изборите участват партиите 
и коалициите от партии, регистрирани в Цен­
тралната избирателна комисия и в съответната 
общинска избирателна комисия.
(2) В изборите участват и регистрирани в 
съответната общинска избирателна комисия 
местни коалиции от партии, в състава на които 
участват само регистрирани в Централната 
избирателна комисия партии или коалиции 
от партии.
Регистрация на партии
Чл. 89. (1) Не по-късно от 75 дни преди избор­
ния ден по решение на централните ръководства 
на партиите, компетентни съгласно устава, се 
представя в Централната избирателна комисия 
заявление за регистрация. Заявлението се подпис­
ва от лицето, представляващо партията според 
актуалната є съдебна регистрация. Заявлението 
може да бъде подписано и от лица, изрично 
упълномощени от представляващите партията.
(2) В заявлението по ал. 1 се посочват:
1. пълното или съкратено наименование 
на партията според съдебната є регистрация;
2. искане за регистрация за участие в из­
борите;
3. адрес и телефон за връзка.
(3) Към заявлението за регистрация парти­
ята представя:
1. заверен препис от решението на Софий­
ския градски съд за вписване на партията в 
регистъра на политическите партии;
2. удостоверение за актуално правно състо­
яние към датата на насрочване на изборите;
3. заверено от партията копие от броя на 
„Държавен вестник“, в който е обнародвано 
решението за регистрацията на партията, 
или други документи според изискванията на 
действащото към момента на регистрацията є 
законодателство;
4. образец от подписа на представляващия 
партията;
5. образец от печата на партията;
6. удостоверение от Сметната палата по 
чл. 37, ал. 1 от Закона за политическите партии 
за внесени финансови отчети на партията за 
всяка от последните три години, а за новоре­
гистрираните партии – от датата на съдебната 
им регистрация;
7. заверен от Софийския градски съд препис 
от устава;
8. удостоверение от съда за подадени заяв­
ления за спазване на изискванията на чл. 19а 
от Закона за политическите партии;